Številka: 410-320/2021-3

Datum: 4. 6. 2021

Mestni svet

Mestne občine Ptuj

|  |  |
| --- | --- |
| **ZADEVA:** | Predlog za obravnavo na 27. redni seji Mestnega sveta Mestne občine Ptuj |
|  |  |
| **NASLOV:** | **Predlog Stališč Mestnega sveta Mestne občine Ptuj do predlogov sklepov za skupščino in Poročila o poslovanju družbe KKS Ptuj d. o. o. za leto 2020** |
| **PRIPRAVIL:** | Sekretariat za splošne zadeve  Matej Gajser, vodja sekretariata |
|  |  |
| **PRAVNA**  **PODLAGA:** | 23. člen Statuta Mestne občine Ptuj (Uradni vestnik Mestne občine Ptuj, št. 9/07 in 14/20) in 79. člen Poslovnika Mestnega sveta Mestne občine Ptuj (Uradni vestnik Mestne občine Ptuj, št. 13/20) |
| **POROČEVALEC:** | Sebastjan Jakolič, direktor KKS Ptuj d. o. o.  Mag. Janez Merc, podsekretar  Matej Gajser, vodja Sekretariata za splošne zadeve |
|  |  |
| **PRISTOJNO**  **DELOVNO TELO:** | Odbor za finance, Odbor za splošne zadeve in lokalno samoupravo |
|  |  |
| **PREDLOG SKLEPA:** | Mestni svet Mestne občine Ptuj sprejme predlog Stališč Mestnega sveta Mestne občine Ptuj do predlogov sklepov za skupščino in Poročila o poslovanju družbe KKS Ptuj d. o. o. za leto 2020 v predloženem besedilu. |

Nuška Gajšek

županja

Priloge:

* predlog stališč z obrazložitvijo
* Poročilo o poslovanju družbe KKS Ptuj d. o. o. za leto 2020
* predloga sklepov za skupščino (razporeditev čistega dobička, razrešnica upravi)
* poročilo neodvisnega revizorja

Predlog

junij 2021

Na podlagi 12. člena Statuta Mestne občine Ptuj (Uradni vestnik Mestne občine Ptuj, št. 9/07 in 14/20) je Mestni svet Mestne občine Ptuj na svoji \_\_\_\_\_ seji, dne \_\_\_\_\_, sprejel naslednja

**STALIŠČA**

**Mestnega sveta Mestne občine Ptuj do predlogov sklepov za skupščino in**

**Poročila o poslovanju družbe KKS Ptuj d. o. o. za leto 2020**

1.

Mestni svet Mestne občine Ptuj predlaga skupščini, da sprejme Poročilo o poslovanju družbe Kabelsko komunikacijskega sistema KKS Ptuj d. o. o. za leto 2020.

2.

Mestni svet Mestne občine Ptuj predlaga skupščini, da sprejme predlog direktorja družbe o razporeditvi čistega dobička poslovnega leta 2020 v višini 558,55 EUR, ki se uporabi za kritje izgub iz preteklih let.

3.

Mestni svet Mestne občine Ptuj predlaga skupščini, da podeli razrešnico upravi Kabelsko komunikacijskega sistema Ptuj d. o. o. za poslovno leto 2020.

4.

Ta sklep prične veljati z dnem sprejema na Mestnem svetu Mestne občine Ptuj.

Številka: 410-320/2021-3

Datum:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

O b r a z l o ž i t e v :

Na podlagi 17. člena Akta o ustanovitvi družbe z omejeno odgovornostjo Kabelsko komunikacijski sistem Ptuj »KKS Ptuj« (v nadaljevanju: akt o ustanovitvi) skupščino družbe predstavlja zakoniti zastopnik ustanoviteljice.

Družba je dolžna sestaviti letno poročilo v skladu z zakonom in javno objaviti povzetek letnega poročila. Direktor družbe mora v skladu z zakonskimi določili po koncu poslovnega leta pripraviti letno poročilo. Skupaj z letnim poročilom mora direktor posredovati tudi predlog za uporabo bilančnega dobička. O uporabi bilančnega dobička odloča skupščina na predlog direktorja.

Ustanoviteljica samostojno odloča o sprejemu letnega poročila in o razporeditvi dobička, o vplačilu osnovnih vložkov, o naknadnih vplačilih, o prenosu in prenehanju poslovnih deležev, o postavitvi in odpoklicu direktorja in ukrepih za pregled in nadzor njegovega dela ter o drugih zadevah, skladno z aktom o ustanovitvi in področno zakonodajo.

S strani direktorja KKS Ptuj d. o. o. smo v obravnavo in sprejem prejeli Poročilo o poslovanju družbe KKS Ptuj d. o. o. v letu 2020, skupaj s predlogom sklepa o razporeditvi čistega dobička poslovnega leta 2020 in predlogom razrešnice upravi za poslovno leto 2020. Družba KKS Ptuj d. o. o. izkazuje v poslovnem letu 2020 čisti dobiček v višini 558,55 EUR, ki se uporabi za kritje izgub iz preteklih let.

V prilogi je dodano tudi poročilo neodvisnega revizorja o pregledu poslovanja družbe KKS Ptuj d. o. o., ki ga je za leto 2020 opravila revizijska družba Resni d. o. o., Parmova ulica 45, 1000 Ljubljana.

Na podlagi navedenega mestnemu svetu predlagam obravnavo in sprejem stališča v predloženem besedilu.

Pripravil:

Matej Gajser

Nuška Gajšek

županja